הרצל חקק

הרצל אלדד חקק (נולד ב-26 באפריל 1948) הוא סופר ומשורר ישראלי. שימש יו"ר אגודת הסופרים העבריים בשנים 2003–2005 ו-2011–2015.
כיכר הרצל ובלפור חקק ב[[אור יהודה]]

==ביוגרפיה==
חקק ואחיו בין המשתתפים בחידון התנ"ך הארצי לנוער בלוד ב-1965
נולד בבגדאד שבעיראק ב־1948, סמוך להכרזת העצמאות של מדינת ישראל, יחד עם אחיו התאום, בלפור. משפחתו עלתה לישראל ב־1950 והתגוררה בבתי סיידוף בירושלים. כבר בילדותם הרבו האחים הרצל ובלפור חקק לפרסם את יצירותיהם בעיתוני הילדים והנוער, כגון "הארץ שלנו" ו"מעריב לנוער".

בגיל 17 זכה בסגנות לחתן התנ"ך בחידון התנ"ך העולמי לנוער (1965), כשאחיו התאום, בלפור, זכה להיות החתן. בצה"ל היה לוחם בחטיבת גולני ולאחר מכן מש"ק סעד ומודיע נפגעים.

עבד כמורה בבית הספר בית חינוך בירושלים בין השנים 1975 עד 1993.
ב-1981 הוצב במקום ה-14 ברשימת התחיה לקראת הבחירות לכנסת העשירית.

ב-1983 הופיעה בעיתון 'כל העיר' נבואה בחתימת האחים בלפור והרצל חקק בזו הלשון: <blockquote>"דרכו של המערך מגמדת אותו לדרגת מפלגה זעירה, תוך שהוא זונח את רעיונות מפא"י ההיסטורית לטובת דרכם של מפ"ם ושלום עכשיו. דווקא כך יאבד הסיכוי האחרון לחילופי שלטון, ולא תהיה שום מפלגה שתוכל להציג קו אקטיביסטי-ציוני מול הליכוד".<ref>הרצל ובלפור חקק, "גזענות השמאל", כל העיר, 11.3.1983</ref> </blockquote>מאז 1988 פעל בהתנדבות בערי פיתוח ובכפרי ילדים.

נמנה עם מייסדי קבוצת הסופרים הציוניים בחסות המועצה הציונית.

במשך עשור ניסה עם אחיו להתקבל לאגודת הסופרים, אך ללא הצלחה. לבסוף התקבל לאגודה ובין השנים 2003–2005 היה יו"ר אגודת הסופרים העבריים במדינת ישראל. בחודש מאי 2011 נבחר שנית לשמש כיושב ראש האגודה והוא כיהן בתפקיד זה עד לדצמבר 2015.

בעל תואר ראשון בספרות עברית ומקרא ותואר שני במקרא בהצטיינות באוניברסיטה העברית.

נשוי לדיצה, בתו של עמירם חרלף, ואב לשלושה בנים ובת, שחזרו בתשובה.

בדצמבר 2020 הודיע שר ההשכלה הגבוהה והמשלימה זאב אלקין כי חקק הוא מהזוכים בפרס שר ההשכלה הגבוהה והמשלימה לתרבות יהודית על תרומה משמעותית בתחום הספרות והשירה בתרבות היהודית בישראל לשנת תש"פ, 2020.

ב-2021 זכו הרצל ובלפור חקק בפרס השר לתרבות יהודית, שהוענק בטקס בא' בניסן תשפ"א.

==ציוני דרך בפעילותו הציבורית==
* 1975-1993 - מורה ומחנך בתיכון "בית חינוך" בירושלים.
* 1997-2000 - חבר ועד באגודת הסופרים העבריים.
* 2001-2002 - חבר ועד פא"ן (איגוד הסופרים הבינלאומי).
* 2003-2005 - יו"ר אגודת הסופרים העבריים.
* 2011-2015 - יו"ר אגודת הסופרים העבריים.
* שימש במשך שלוש קדנציות כיו"ר ועדת הביקורת של אגודת הסופרים העבריים.
* עורך "רץ בדואר", ביטאון דואר ישראל מאז 1993.
* חבר ועד העדה הספרדית בירושלים מאז 1995.
* חבר הנהלת המרכז למורשת יהודי בבל מאז 1997.

==ספריו==
===ספרי שירה===
* "במזל תאומים" 1970,
* "ספר אורות האהבה" 1972,
* "אם נלקח מן השקט" 1978,
* "תעודה נשכחת" 1987
* "כתובת על קיר בוער" 1992,
* "אהבה היא מולדת " 1998.
* הזמן הגנוז, 2003, 160 עמודים, הוצאת שלהבת ירושלם.
* אנא בכוח, אנא בשיר, 328 עמודים, הוצאת צור אות, בשיתוף שלהבת ירושלם שנת 2010.
* שחרית לנצח, 322 עמודים, הוצאת צור אות 2016.
* "ירושלים אשר אהבנו" – מסה ושירים – הרצל ובלפור חקק, הוצאת שלהבת ירושלם – סיוון תשפ"ב.
* "השיר שלא שרו מעולם", הוצאת שלהבת ירושלם, 320 עמודים 2023.

===ספרי עיון (בשיתוף עם אחיו, בלפור חקק)===
* "טעות חזור" לקסיקון לשיפור הלשון 1994,.
* "חיבת הפיוט", ביאור לפיוטי תפילה 1990,
*[https://www.news1.co.il/Archive/0024-D-131318-00.html חיבת הפיוט- מהדורה חדשה 2018]
* "לקסיקון סופרי ירושלים" 1996,
* "קהילה עולה" - משחק הדמיה 1978.
* "פרקי ברדיצ'בסקי" –מחקר ספרותי 1975.
* "ארץ זבת חלב ודבש" (סדר ט"ו בשבט), 1996.
===ספרי ילדים (בשיתוף עם אחיו, בלפור חקק)===
* "כרמלה נדמה לה" 1981,
* "שכונת בלאגאנה" 1994,
* "תאומים זה סיפור מצחיק לפעמים", 1994.
* "לאמא באהבה", 2005.

==לקריאה נוספת==
* הרצל חקק, מטבח כלולותיה, באנתולוגיה "תמונה קבוצתית" (ספרות ישראלית במאה ה-21), עמ' 360–361, הוצאת כרמל, 2017.
* נורית גוברין: "שירה מלווה היסטוריה - הרצל ובלפור חקק", בתוך: 'קריאת הדורות - ספרות עברית במעגליה', כרך ז', הוצאת כרמל ואוניברסיטת תל אביב, תשע"ט / 2019.
* הרצל ובלפור חקק מסכמים פעילות כיושבי ראש אגודת הסופרים העברים (4 באפריל 2016) [https://www.news1.co.il/Archive/0023-D-110740-00.html בשירות הוד מלכותה הספרות העברית]
* נורית גוברין, 'מן הכלים השבורים אל השיר שלא הושר', המסדרון מספר 18 דצמבר 2023
* אסתר קמרון, 'שני משוררים באותה מנהרה' - 'האומה' גיליון 231 עמודים 130–134
* הלל וייס, 'באו תאומים עד משבר וכוח יש ללדת' - 'ידע עם' תשפ"ד 2023 עמודים 158–167

==קישורים חיצוניים==

* [http://www.hakak-twins.com/ אתר הבית של הרצל ובלפור חקק]
* 
* 
* 
* 
* 
* [http://nillydagan.com/סוף-שבוע-שירה-2/219-חקק-הרצל הרצל חקק באנתולוגיה מקוונת לשירה עברית, באתר של נילי דגן]
*חגי קמרט, "שניים שהם אחד" - [http://www.faz.co.il/story_9050 ריאיון עם הרצל ובלפור חקק]
*דן אלבו, ריאיון עם הרצל ובלפור חקק עם זכייתם בפרס: [https://www.news1.co.il/Archive/0026-D-145743-00.html "אנו צומחים מתוך התרבות היהודית"]
* 
* ריאיון של ד"ר משה גרנות, [http://www.e-mago.co.il/Editor/chapters-2396.htm עם התאומים חקק: "חייבים להביט אחורה כדי להכיר את עצמך" הוצאת קווים, תל אביב, 2007].
* 
* אורציון ברתנא, [https://salonet.org.il/book-reviews/%D7%94%D7%A8%D7%A6%D7%9C-%D7%97%D7%A7%D7%A7-%D7%9E%D7%A9%D7%95%D7%A8%D7%A8-%D7%91%D7%9E%D7%A9%D7%9A-%D7%A9%D7%A0%D7%95%D7%AA-%D7%93%D7%95%D7%A8/ סקירת ספרי השירה של התאומים], אתר סלונט
* 

==הערות שוליים==

קטגוריה:סופרים כותבי עברית
קטגוריה:סופרים ישראלים
קטגוריה:משוררים כותבי עברית
קטגוריה:ישראלים ילידי עיראק
קטגוריה:עולים בשנות ה-1950
קטגוריה:תאומים ישראלים
קטגוריה:יושבי ראש אגודת הסופרים העבריים
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים
קטגוריה:פעילי מפלגת התחיה
קטגוריה:ישראלים שנולדו ב-1948